DELOVNI OSNUTEK


	Na podlagi 79. in 82. člena Zakona o prostorskem načrtovanju (Uradni list RS, št. 33/07)  in 16. člena Statuta občine Črna na Koroškem ( Ur.l. RS 101/07 in 10/2006) je občinski svet Občine Črna na Koroškem na  redni seji dne,  sprejel   



	O D L O K
	

	o komunalnem prispevku v Občini Črna na Koroškem

	

	1. člen

2. 
	

	(1) S tem odlokom se določi odmera komunalnega prispevka za komunalno opremo na območju Občine Črna na Koroškem. 
	 

	(2) Odlok določa: 
	 

	– merila za odmero komunalnega prispevka; 
	 

	– pogoje in način odmere komunalnega prispevka; 
	 

	– oprostitve plačila komunalnega prispevka; 
	 

	– druga določila v zvezi z odmero komunalnega prispevka.
	 

	2. člen


	 

	(1) Posamezni izrazi v tem odloku imajo naslednji pomen: 
	 

	1. program opremljanja je akt, s katerim določi Občina Črna na Koroškem podlage za odmero komunalnega prispevka za obstoječo komunalno opremo; 
	 

	2. komunalni prispevek za obstoječo komunalno opremo, ki ga zavezanec za plačilo komunalnega prispevka plača občini, je plačilo dela stroškov obstoječe komunalne opreme, na katero se bo zavezanec priključil oziroma jo bo uporabljal; 
	 

	3. zavezanec za plačilo komunalnega prispevka po tem odloku je investitor oziroma lastnik objekta, ki se na novo priključuje na komunalno opremo ali ki povečuje neto tlorisno površino objekta ali ki spreminja njegovo namembnost na obračunskem območju, ki ga določa ta odlok. 
	 

	(2) Ostali izrazi, uporabljeni v tem odloku, imajo enak pomen, kot v programu opremljanja iz prve točke prejšnjega odstavka.
	 

	3. člen


	 

	Za odmero komunalnega prispevka se upoštevajo naslednja merila: 
	 

	– površina parcele; 
	 

	– neto tlorisna površina objekta; 
	 

	– razmerje med deležem parcele (Dp) in deležem neto tlorisne površine objekta (Dt); 
	 

	– opremljenost parcele s komunalno opremo; 
	 

	– namembnost objekta; 
	 

	– obračunski stroški posameznih vrst komunalne opreme na ustreznem obračunskem območju, preračunani na enoto mere, tj. na m2 parcele (Cp(i)) in na m2 neto tlorisne površine objekta (Ct(i)) iz programa opremljanja, ki so ustrezno indeksirani.
	 

	4. člen
	

	(1) Če se komunalni prispevek odmerja zaradi gradnje objekta oziroma zaradi objekta, za katerega je potrebno gradbeno dovoljenje, se podatki o površini parcele povzamejo iz projekta za pridobitev gradbenega dovoljenja, izdelanega v skladu z vsemi zahtevami po predpisih o graditvi objektov. 
	 

	(2) Če se komunalni prispevek odmerja zaradi obstoječega objekta, ki se na novo priključuje na posamezno vrsto komunalne opreme oziroma jo bo uporabljal, se upoštevajo podatki o dejanski površini parcele iz zemljiškega katastra, na kateri je zgrajen objekt in ki je namenjena njegovi redni rabi. 
	 

	(3) Če za parcelo iz prejšnjega odstavka tega člena ni mogoče pridobiti podatkov ali obstajajo drugi utemeljeni razlogi, se za površino parcele upošteva velikost 600 m2. 
	 

	(4) Če parcela objekta oziroma njena površina ni določena, se jo opredeli tako, da se velikost stavbišča (fundus) pomnoži s faktorjem 1,5.
	 

	5. člen


	 

	(1) Neto tlorisna površina objekta se izračuna po standardu SIST ISO 9836. 
	 

	(2) Če se komunalni prispevek odmerja zaradi gradnje objekta oziroma zaradi objekta, za katerega je potrebno gradbeno dovoljenje, se podatki o neto tlorisni površini objekta povzamejo iz projekta za pridobitev gradbenega dovoljenja, izdelanega v skladu z vsemi zahtevami po predpisih o graditvi objektov. 
	 

	(3) Če se komunalni prispevek odmerja zaradi obstoječega objekta, ki se na novo priključuje na posamezno vrsto komunalne opreme oziroma jo bo uporabljal, se upoštevajo podatki o dejanski neto tlorisni površini obstoječega objekta. 
	 

	(4) Če za objekt iz prejšnjega odstavka tega člena ni mogoče pridobiti podatkov ali obstajajo drugi utemeljeni razlogi, se za neto tlorisno površino objekta upošteva velikost 250m2. 
	 

	(5) Če se komunalni prispevek odmerja za del obstoječega objekta (npr. večstanovanjski objekt), se kot neto tlorisna površina objekta upošteva površina ustreznega dela objekta, ki pripada posameznemu lastniku. 
	 

	(6) Za objekte, za katere se ne more izračunati oziroma določiti neto tlorisna površina objekta, se komunalni prispevek odmeri le od površine parcele. Tako dobljeno vrednost se ob odmeri pomnoži s faktorjem 2,0.
	 

	6. člen


	 

	S tem odlokom se določi naslednje razmerje med deležem parcele in deležem neto tlorisne površine objekta: 
	 

	– delež parcele pri izračunu komunalnega prispevka znaša 50% oziroma vrednost Dp = 0,5; 
	 

	– delež neto tlorisne površine objekta pri izračunu komunalnega prispevka znaša 50% oziroma vrednost Dt = 0,5.
	 

	7. člen


	 

	(1) Opremljenost parcele s komunalno opremo se upošteva tako, da se ugotovi, na katere vrste komunalne opreme lahko zavezanec priključi svoj objekt oziroma mu je omogočena uporaba določene vrste komunalne opreme. 
	 

	(2) Če se komunalni prispevek odmerja zaradi gradnje objekta oziroma zaradi objekta, za katerega je potrebno gradbeno dovoljenje, se podatki o opremljenosti parcele s komunalno opremo povzamejo iz projekta za pridobitev gradbenega dovoljenja, izdelanega v skladu z vsemi zahtevami po predpisih o graditvi objektov. 
	 

	(3) Šteje se, da je parcela opremljena s cestnim omrežjem, če je iz soglasja k projektu za pridobitev gradbenega dovoljenja oziroma soglasja za priključitev pristojnega soglasodajalca razvidno, da je v enoti urejanja prostora zgrajeno in izročeno v upravljanje cestno omrežje in da bo zanjo zavezanec za plačilo komunalnega prispevka lahko izvedel priključek na obstoječe cestno omrežje. 
	 

	(4) Šteje se, da je parcela opremljena z vodovodnim omrežjem, če je iz soglasja k projektu za pridobitev gradbenega dovoljenja oziroma soglasja za priključitev pristojnega soglasodajalca razvidno, da je v enoti urejanja prostora zgrajeno in izročeno v upravljanje vodovodno omrežje in da bo zanjo zavezanec za plačilo komunalnega prispevka lahko izvedel priključek na obstoječe vodovodno omrežje. 
	 

	(5) Šteje se, da je parcela opremljena z omrežjem in objekti za odvajanje odpadnih voda oziroma s kanalizacijskim omrežjem, če je iz soglasja k projektu za pridobitev gradbenega dovoljenja oziroma soglasja za priključitev pristojnega soglasodajalca razvidno, da je v enoti urejanja prostora zgrajeno in izročeno v upravljanje kanalizacijsko omrežje in da bo zanjo zavezanec za plačilo komunalnega prispevka lahko izvedel priključek na obstoječe kanalizacijsko omrežje. 
	 

	(6) Šteje se, da je parcela opremljena oziroma bo zavezanec uporabljal čistilno napravo, javne zelene površine ali objekte za ravnanje z odpadki, če se parcela nahaja v obračunskem območju ustrezne vrste komunalne opreme po programu opremljanja. 
	 

	(7) Če se komunalni prispevek odmerja zaradi obstoječega objekta, ki se na novo priključuje na posamezno vrsto komunalne opreme oziroma jo bo uporabljal, se upoštevajo podatki o dejanskem novem priključevanju.
	 

	8. člen


	 

	(1) Namembnost objekta se upošteva z uporabo faktorjev dejavnosti K(dejavnost), ki jih določa ta odlok. 
	 

	(2) Za določitev namembnosti objekta se upoštevajo predpisi s področja graditve objektov, s katerimi je urejena enotna klasifikacija vrst objektov. 
	 

	(3) Če se komunalni prispevek odmerja zaradi gradnje objekta oziroma zaradi objekta, za katerega je potrebno gradbeno dovoljenje, se podatki o namembnosti objekta povzamejo iz projekta za pridobitev gradbenega dovoljenja, izdelanega v skladu z vsemi zahtevami po predpisih o graditvi objektov. 
	 

	(4) Če se komunalni prispevek odmerja zaradi obstoječega objekta, ki se na novo priključuje na posamezno vrsto komunalne opreme oziroma jo bo uporabljal, se upošteva dejanska namembnost objekta, razvrščena v ustrezno od skupin oziroma vrst po predpisih iz drugega odstavka tega člena. 
	 

	(5) Za posamezne vrste objektov se določijo naslednji faktorji dejavnosti K(dejavnost):


	 

	+----------+----------------------------------------+----------+
	 

	|CC-SI     |Opis                                    |Faktor    |
	 

	+----------+----------------------------------------+----------+
	 

	|111       |enostanovanjske stavbe                  |1,0       |
	 

	+----------+----------------------------------------+----------+
	 

	|1121      |dvostanovanjske stavbe                  |1,2       |
	 

	+----------+----------------------------------------+----------+
	 

	|1122      |večstanovanjske stavbe                  |1,3       |
	 

	+----------+----------------------------------------+----------+
	 

	|121       |gostinske stavbe                        |1,3       |
	 

	+----------+----------------------------------------+----------+
	 

	|12201     |stavbe javne uprave                     |0,7       |
	 

	+----------+----------------------------------------+----------+
	 

	|12202     |stavbe bank, pošt, zavarovalnic         |1,3       |
	 

	+----------+----------------------------------------+----------+
	 

	|12203     |druge upravne in pisarniške stavbe      |1,3       |
	 

	+----------+----------------------------------------+----------+
	 

	|123       |trgovske in druge stavbe za storitvene  |1,3       |
	 

	|          |dejavnosti                              |          |
	 

	+----------+----------------------------------------+----------+
	 

	|124       |stavbe za promet in stavbe za izvajanje |1,3       |
	 

	|          |elektronskih komunikacij                |          |
	 

	+----------+----------------------------------------+----------+
	 

	|125       |industrijske stavbe in skladišča        |0,8       |
	 

	+----------+----------------------------------------+----------+
	 

	|126       |stavbe splošnega družbenega pomena      |0,7       |
	 

	+----------+----------------------------------------+----------+
	 

	|127       |druge nestanovanjske stavbe             |0,7       |
	 

	+----------+----------------------------------------+----------+
	 

	|za vse ostale vrste objektov se določi faktor dejavnosti      |
	 

	|1,0.                                                          |
	 

	+--------------------------------------------------------------+
	 

	9. člen


	 

	(1) Za izračun delov komunalnega prispevka, ki pripadajo posamezni vrsti komunalne opreme, se uporabljajo obračunski stroški posameznih vrst komunalne opreme na ustreznem obračunskem območju, preračunani na enoto mere, tj. na m2 parcele (Cp((i))) in na m2 neto tlorisne površine objekta (Ct((i))). 
	 

	(2) Obračunski stroški na enoto mere po posamezni osnovi so določeni v programu opremljanja, ki ga sprejme občinski svet. 
	 

	(3) Obračunski stroški na enoto mere se letno indeksirajo z indeksom cen, ki ga objavlja Združenje za gradbeništvo v okviru Gospodarske zbornice Slovenije, pod »Gradbena dela – ostala nizka gradnja«.
	 

	10. člen


	

	Komunalni prispevek za posamezno vrsto komunalne opreme se lahko zavezancu odmeri, če se zemljišče, na katerem je objekt, ki se priključuje na določeno vrsto komunalne opreme ali ki povečuje neto tlorisno površino ali ki spreminja namembnost, nahaja v obračunskem območju te vrste komunalne opreme, določenem v programu opremljanja in če se ugotovi, da bo zavezanec na to vrsto komunalne opreme lahko priključil svoj objekt oziroma mu je omogočena uporaba te vrste komunalne opreme.
	 

	11. člen


	 

	(1) V postopku odmere komunalnega prispevka se najprej ugotovi, na katere vrste obstoječe komunalne opreme bo lahko zavezanec priključil svoj objekt oziroma mu bo omogočena uporaba določene vrste komunalne opreme. 
	 

	(2) Nato se za posamezno vrsto tako ugotovljene komunalne opreme preveri, ali se predmetno zemljišče nahaja v obračunskem območju posamezne vrste komunalne opreme. 
	 

	(3) Glede na ugotovitve se nato izračunajo ustrezni deli komunalnega prispevka, ki pripadajo posamezni vrsti komunalne opreme na ustreznem obračunskem območju. 
	 

	(4) Ti deli komunalnega prispevka se nato seštejejo; vsota je komunalni prispevek, ki ga zavezanec za plačilo komunalnega prispevka plača občini.
	 

	12. člen


	 

	Del komunalnega prispevka za posamezno vrsto obstoječe komunalne opreme na obračunskem območju se izračuna na naslednji način:
	 

	KP((i)) = (A(parcela) x Cp((i)) x Dp) + (K(dejavnost) x A(tlorisna) x Ct((i)) x Dt)
	 

	 
	 

	Oznake v enačbi pomenijo:
	 

	i              – posamezna vrsta komunalne opreme;
	 

	KP((i))        – izračunani del komunalnega prispevka, ki
	 

	               pripada posamezni vrsti obstoječe komunalne
	 

	               opreme;
	 

	A(parcela)     – površina parcele;
	 

	Cp((i))        – obračunski stroški posamezne vrste
	 

	               obstoječe komunalne opreme na obračunskem
	 

	               območju, preračunani na m2 parcele;
	 

	Dp             – delež parcele pri izračunu komunalnega
	 

	               prispevka;
	 

	K(dejavnosti)  – faktor dejavnosti;
	 

	A(tlorisna)    – neto tlorisna površina objekta;
	 

	Ct((i))        – obračunski stroški posamezne vrste
	 

	               obstoječe komunalne opreme na obračunskem
	 

	               območju, preračunani na m2 neto tlorisne
	 

	               površine objekta;
	 

	Dt             – delež neto tlorisne površine objekta pri
	 

	               izračunu komunalnega prispevka.
	 

	13. člen


	 

	Komunalni prispevek za obstoječo komunalno opremo se izračuna s seštevanjem izračunanih delov komunalnega prispevka, ki pripadajo posamezni vrsti komunalne opreme na naslednji način:
	 

	                                    KP = vsota KP((i))
	 

	Oznake pomenijo:
	 

	KP        – komunalni prispevek za obstoječo komunalno
	 

	          opremo;
	 

	KP((i))   – izračunani del komunalnega prispevka, ki pripada
	 

	          posamezni vrsti obstoječe komunalne opreme;
	 

	i         – posamezna vrsta komunalne opreme.
	 

	14. člen


	 

	(1) Zavezancu, ki spreminja neto tlorisno površino objekta ali spreminja namembnost objekta, se komunalni prispevek izračuna na naslednji način: 
	 

	– najprej se izračuna komunalni prispevek po določilih tega odloka za objekt po spremembi neto tlorisne površine objekta oziroma po spremembi namembnosti objekta; 
	 

	– nato se izračuna komunalni prispevek po določilih tega odloka za objekt pred spremembo neto tlorisne površine objekta oziroma pred spremembo namembnosti objekta; 
	 

	– nato se od izračunanega komunalnega prispevka po spremembi odšteje izračunani komunalni prispevek pred spremembo. 
	 

	(2) Komunalni prispevek, ki se odmeri zavezancu, predstavlja pozitivno razliko, izračunano na način iz prejšnjega odstavka tega člena. 
	 

	(3) Če je izračunana razlika iz prvega odstavka tega člena negativna, se komunalni prispevek ne plača.
	 

	15. člen


	 

	Za nadomestno gradnjo se komunalni prispevek izračuna na način, kot je določen za spreminjanje neto tlorisne površine objekta v  14. členu tega odloka.
	 

	16. člen


	 

	(1) Komunalni prispevek se ne plača: 
	 

	– za gradnjo gospodarske javne infrastrukture; 
	 

	– za gradnjo neprofitnih stanovanj; 
	 

	– za gradnjo stavb za izobraževanje, znanstveno-raziskovalno delo in zdravstvo po predpisih o uvedbi in uporabi enotne klasifikacije vrst objektov. 
	 

	(2) Drugih oprostitev plačila komunalnega prispevka ni.
	 

	17. člen


	 

	(1) Komunalni prispevek odmeri zavezancu za plačilo komunalnega prispevka občina Črna na Koroškem z odločbo.
	 

	(2) Če se komunalni prispevek odmerja zaradi gradnje objekta oziroma zaradi objekta, za katerega je potrebno gradbeno dovoljenje, izda občinska uprava odločbo, s katero odmeri komunalni prispevek, na zahtevo zavezanca ali po uradni dolžnosti po tem, ko od upravne enote v zavezančevem imenu prejme obvestilo o popolnosti vloge za pridobitev gradbenega dovoljenja. 
	 

	(3) Zahtevku zavezanca oziroma obvestilu upravne enote o popolnosti vloge za pridobitev gradbenega dovoljenja mora biti priložen tisti del projekta za pridobitev gradbenega dovoljenja, izdelanega v skladu z vsemi zahtevami po predpisih o graditvi objektov, ki vsebuje podatke, potrebne za odmero komunalnega prispevka. 
	 

	(4) Rok za izdajo odločbe je 15 dni od prejema popolne zahteve. 
	 

	(5) Če se komunalni prispevek odmerja zaradi obstoječega objekta, ki se na novo priključuje na posamezno vrsto komunalne opreme oziroma jo bo uporabljal, izda občinska uprava odločbo po uradni dolžnosti. 
	 

	(6) Zoper odločbo iz prvega odstavka tega člena je dovoljena pritožba na župana občine. Župan odloči o pritožbi v roku 30 dni. 
	 

	(7) Če se komunalni prispevek odmerja zaradi gradnje objekta oziroma zaradi objekta, za katerega je potrebno gradbeno dovoljenje, je zavezanec dolžan plačati komunalni prispevek pred izdajo gradbenega dovoljenja. Če zavezanec ne plača komunalnega prispevka v roku 1 leta po pravnomočnosti odločbe, s katero mu je odmerjen komunalni prispevek, se komunalni prispevek na novo odmeri. 
	 

	(8) Če se komunalni prispevek odmerja zaradi obstoječega objekta, ki se na novo priključuje na posamezno vrsto komunalne opreme oziroma jo bo uporabljal, je zavezanec dolžan plačati komunalni prispevek v roku 30 dni po pravnomočnosti odločbe, s katero mu je odmerjen komunalni prispevek. 
	 

	(9) V primeru iz prejšnjega odstavka je mogoče določiti tudi obročno odplačevanje komunalnega prispevka, vendar tako, da je celotni komunalni prispevek plačan najkasneje v enem letu od pravnomočnosti odločbe, s katero je odmerjen komunalni prispevek. O možnosti obročnega odplačevanja odloči županja na predlog zavezanca. V primeru obročnega odplačevanja ne velja rok plačila iz prejšnjega odstavka, ampak se le-ta določi v odločbi o odmeri komunalnega prispevka v skladu z opredeljeno dinamiko plačil.
	 

	18. člen


	 

	(1) Šteje se, da so s plačilom komunalnega prispevka poravnani vsi stroški priključevanja objekta na komunalno opremo, razen gradnje tistih delov priključkov, ki so v zasebni lasti. 
	 

	(2) Komunalni prispevek ne vključuje gradnje priključkov. Le-te zagotovi investitor sam oziroma na lastne stroške.
	 

	19. člen


	 

	Če je zavezanec plačal komunalni prispevek, pa pri pristojnem organu ne vloži zahteve za izdajo gradbenega dovoljenja ali mu gradbeno dovoljenje ni izdano oziroma je prenehalo veljati, je upravičen do vračila plačanega komunalnega prispevka.
	 

	20. člen


	 

	Komunalni prispevek je prihodek občinskega proračuna in je namenski vir financiranja gradnje komunalne opreme ter se lahko porablja samo za namen gradnje komunalne opreme skladno z načrtom razvojnih programov občinskega proračuna.
	 

	21. člen


	 

	(1) Z dnem uveljavitve tega odloka preneha veljati Sklep o povprečni gradbeni ceni, povprečnih stroških komunalnega urejanja stavbnih zemljišč in osnovni ceni stavbnega zemljišča v Občini Črna na Koroškem (Uradni list RS, št. 50/06). 
	 

	(2) Postopki za odmero komunalnega prispevka, začeti pred uveljavitvijo tega odloka, se končajo po doslej veljavnih predpisih.


	 

	22. člen

	 

	Ta odlok se objavi v Uradnem listu Republike Slovenije in začne veljati petnajsti dan po objavi.
	 

	 
	 

	Št. 
	 

	Črna na Koroškem, 
                                                                                                          Županja

                                                                                                 Mag. Romana Lesjak

